I. L'Estatut d'Autonomia de Catalunya a l'apartat 19 de l'art. 9 atorga a la Generalitat competència exclusiva en matèria d'ordenació farmacèutica sens perjudici de la legislació sobre productes farmacèutics que és competència de l'Estat.
La Llei 31/1991 de 13 de desembre d'ordenació farmacèutica a Catalunya estableix la referida ordenació en funció de determinats criteris diferenciadors segons el tipus d'establiment.
Aquesta Llei era el marc de cobertura que precisant la regulació de les limitacions per a la instal·lació d'oficines de farmàcia permetia a la vegada la remissió a preceptes i disposicions de rang reglamentari.
Tot això en els termes de la Sentència del Tribunal Constitucional de 24 de juliol de 1984 que impedeix " una regulación independiente y no claramente subordinada a la Ley ".
Ja que l'article 10 de la Llei 31/1991 regula la possibilitat d'autoritzar farmacioles respectant els requisits que reglamentàriament es determinin cal concloure que la Generalitat disposa de competència i el Govern de la Generalitat d'habilitació suficient per dictar el Reglament el projecte del qual és objecte d'aquest dictamen.
L'anàlisi s'ha d'abordar des d'un aspecte doble: formal i material.
Des d'un pla formal l'elaboració de disposicions de caràcter general ha de sotmetre's a les regles que s'estableixen als art. 63 i següents de la Llei 13/1989 de 14 de desembre d'organització procediment i règim jurídic de l'Administració de la Generalitat de Catalunya.
En compliment del que disposa l'art. 3.1.b) del Decret legislatiu 1/1991 hem d'analitzar si el Projecte de decret pel qual es determina el procediment d'autorització i règim jurídic de les farmacioles s'ajusta a l'expressat en la Llei 13/1989.
El Projecte va acompanyat d'una memòria tècnica en la qual es fan algunes referències a la justificació de l'alternativa de regulació escollida enfront d'altres propostes formulades per les entitats consultades que també es podrien haver tingut en compte.
S'inclou també un informe del Servei Jurídic del Departament de Sanitat i Seguretat Social i un succint estudi econòmic en el qual es posa de relleu que el Decret no representa augment de despeses pel Departament perquè aquest ja duia a terme el procediment d'autorització de les farmacioles.
La documentació remesa es completa amb els informes de diverses entitats consultades en compliment de l'art. 64 de la Llei 13/1989.
No s'ha remès ni la taula de disposicions afectades per la proposta ni la taula de vigències.
Des d'un aspecte merament formal es pot assenyalar que aquests últims requisits són dispensables ja que es tracta d'un projecte de disposició innovadora i que el compliment de les altres condicions de cautela en l'elaboració dels reglaments que exigeix la Llei 13/1989 inclosa la consulta a les entitats afectades acredita que s'han tingut en compte de forma correcta en l'elaboració del Projecte els requeriments formals establerts.
Com ja s'ha advertit no totes les al·legacions formulades per les entitats consultades han estat recollides; encara que pràcticament s'han analitzat totes al llarg de l'expedient administratiu o almenys aquelles que es formulaven tenint en compte els interessos més generals.
La consulta a les entitats representatives d'interessos generals o professionals atorga evidentment a l'Administració una informació sobre fets i situacions o fins i tot sobre opinions que no són menyspreables; però això no vol dir que en el procés d'elaboració de la norma hagi de prevaler el criteri dels interessos externs sobre els de l'Administració.
Sobre la part dispositiva del text del Decret es poden formular les següents observacions i suggeriments:
Reprodueix el text de l'art. 10 de la Llei 31/1991 que desenvolupa.
Com en aquell la redacció resulta una mica forçada ja que l'oració principal comença en la sisena línia del precepte.
Potser fóra aconsellable començar el text per "es pot autoritzar una farmaciola...".
Si es manté en la seva redacció actual el lector no troba el contingut de la norma fins haver hagut de llegir diverses oracions coordinades i un número excessiu de complements circumstancials.
El títol de l'article es podria substituir pel d'"iniciació del procediment".
Podria resultar jurídicament més adequat substituir "expressa" per "motivada" doncs en ser-ho ja resulta expressa.
No s'ha d'oblidar la transcendència de l'art. 43 de la Llei 30/1992 de règim jurídic de les administracions públiques i del procediment administratiu comú.
El títol de l'article seria més expressiu si al·ludís a l'incompliment del termini d'obertura.
Es proposa la redacció següent més d'acord amb la teoria general dels modes d'extinció de les llicències o autoritzacions.
El conseller de Sanitat i Seguretat Social declararà la revocació de les llicències d'autorització de la farmaciola quan desapareguin les circumstàncies que van motivar-ne l'atorgament o sobrevinguin d'altres que d'haver existit aleshores haurien justificat la denegació."
El paràgraf 2 fent-lo precedir de la paraula "especialment" es podria mantenir només substituint "que es declari la caducitat" per "que es declari la revocació".
La redacció de l'art. 20.1.3r resulta de difícil lectura per contenir incisos i oracions subordinades excessius.
Convindria dividir-la en diverses frases separades per punts.
L'apartat primer que diu "quan circumstàncies concurrents ho aconsellin" deixa un marge excessiu a la discrecionalitat.
Es podria intentar limitar-la objectivament o subjectiva tot indicant quin és l'òrgan competent per apreciar-les.
Podria prescindir-se'n ja que la tasca de prendre mesures per posar en funcionament la disposició reglamentària és merament executiva i se sobreentén sense habilitació.
Finalment s'hauria d'inserir una disposició derogatòria ad cautelam amb efectes derogatoris merament materials.
També cal advertir que en la major part del text els verbs que regeixen els preceptes jurídics que regulen els drets i deures de l'Administració i dels administrats no condicionats sintàcticament a altres apareixen redactats en temps present.
Això respon a una tendència actual que es considera estimable.
S'han notat algunes excepcions als articles 3.1 i 11.2.
S'emet informe favorable sobre el Projecte de decret pel qual s'estableix el procediment d'autorització i règim jurídic de les farmacioles amb les observacions i els suggeriments realitzats en els fonaments jurídics.